ddrg/super_eurlex huggingface dataset:
2002/35/EY: Komission päätös, tehty 16 päivänä tammikuuta 2002, päätöksen 2001/783/EY muuttamisesta bluetongue-tautiin Italiassa liittyvien suoja- ja valvontavyöhykkeiden osalta (ETA:n kannalta merkityksellinen teksti) (tiedoksiannettu numerolla K(2002) 26)



Virallinen lehti nro L 015 , 17/01/2002 s. 0031 - 0031



Komission päätös, tehty 16 päivänä tammikuuta 2002, päätöksen 2001/783/EY muuttamisesta bluetongue-tautiin Italiassa liittyvien suoja- ja valvontavyöhykkeiden osalta (tiedoksiannettu numerolla K(2002) 26) (ETA:n kannalta merkityksellinen teksti) (2002/35/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY(1), ja erityisesti sen 8 artiklan 3 kohdan, sekä katsoo seuraavaa: (1) Bluetongue-tautitilanteen kehittymisestä neljässä jäsenvaltiossa johtuen tehtiin 9 päivänä marraskuuta 2001 direktiivin 2000/75/EY nojalla komission päätös 2001/783/EY(2) bluetongue-tautiin liittyvistä suoja- ja valvontavyöhykkeistä sekä eläinten siirtoihin näillä vyöhykkeillä ja näiltä vyöhykkeiltä sovellettavista säännöistä. (2) Italian viranomaisten toteuttaman epidemiologisen kartoituksen tuloksista käy selvästi ilmi, että eräät alueet ovat säästyneet virukselta, ja niitä voidaan sen vuoksi pitää tautivapaina. (3) Nämä tautivapaat alueet voidaan näin ollen poistaa päätöksen 2001/783/EY liitteestä I vahvistettujen suoja- ja valvontavyöhykkeiden luettelosta. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan päätöksen 2001/783/EY liitteessä I A olevasta luettelosta seuraavat Italian maakunnat: Bari, Foggia, Avellino, Benevento ja Caserta. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on viipymättä ilmoitettava siitä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 16 päivänä tammikuuta 2002. Komission puolesta David Byrne Komission jäsen (1) EYVL L 327, 22.12.2000, s. 74. (2) EYVL L 293, 10.11.2001, s. 42.
2002/37/EY: Komission päätös, tehty 15 päivänä tammikuuta 2002, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/740/EY muuttamisesta kuudennen kerran (ETA:n kannalta merkityksellinen teksti) (tiedoksiannettu numerolla K(2002) 78)



Virallinen lehti nro L 015 , 17/01/2002 s. 0034 - 0041



Komission päätös, tehty 15 päivänä tammikuuta 2002, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/740/EY muuttamisesta kuudennen kerran (tiedoksiannettu numerolla K(2002) 78) (ETA:n kannalta merkityksellinen teksti) (2002/37/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Komission päätös 2001/740/EY(4), sellaisena kuin se on viimeksi muutettuna päätöksellä 2001/938/EY(5), koskee suu- ja sorkkataudin vastaisia suojatoimenpiteitä Yhdistyneessä kuningaskunnassa. (2) Viimeisin suu- ja sorkkataudin taudinpurkaus havaittiin Isossa-Britanniassa 30 päivänä syyskuuta 2001. Joissakin liitteessä III luetelluissa Ison-Britannian kreivikunnissa ei ole esiintynyt suu- ja sorkkatautia tämän epidemian aikana, ja jotkut kreivikunnat ovat olleet tautivapaita yli kolme kuukautta. (3) Terveystilanteen paranemisen myötä voidaan nyt laajentaa aluetta, josta saadaan viedä eläviä nauta- ja sikaeläimiä sekä taudille alttiiden eläinlajien lihaa. (4) Tilannetta olisi tarkasteltava uudelleen pysyvän eläinlääkintäkomitean kokouksessa, joka on tarkoitus pitää 15 ja 16 päivänä tammikuuta 2002, ja toimenpiteitä on mukautettava tarvittaessa. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2001/740/EY liite III tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä tammikuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 277, 20.10.2001, s. 30. (5) EYVL L 345, 29.12.2001, s. 99. LIITE "LIITE III >TAULUKON PAIKKA> ADNS= Animal Disease Notification System Code (Eläintautien ilmoitusjärjestelmän koodi) (Päätös 2000/807/EY) GIS= Hallintoyksikön koodi B= Naudanliha S/G= Lampaan- ja vuohenliha P= Sianliha FG= Suu- ja sorkkataudille alttiisiin lajeihin kuuluvat tarhatut riistaeläimet WG= Suu- ja sorkkataudille alttiisiin lajeihin kuuluvat luonnonvaraiset riistaeläimet LB= Elävät nautaeläimet LP= Elävät siat"
2002/36/EY: Komission päätös, tehty 16 päivänä tammikuuta 2002, päätöksen 93/693/EY muuttamisesta keinosiemennysasemia, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, koskevan luettelon osalta (ETA:n kannalta merkityksellinen teksti) (tiedoksiannettu numerolla K(2002) 27)



Virallinen lehti nro L 015 , 17/01/2002 s. 0032 - 0033



Komission päätös, tehty 16 päivänä tammikuuta 2002, päätöksen 93/693/EY muuttamisesta keinosiemennysasemia, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, koskevan luettelon osalta (tiedoksiannettu numerolla K(2002) 27) (ETA:n kannalta merkityksellinen teksti) (2002/36/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupasta ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 1 kohdan, sekä katsoo seuraavaa: (1) Romania sisältyy komission päätöksessä 90/14/ETY(2), sellaisena kuin se on viimeksi muutettuna päätöksellä 94/453/EY(3), olevaan luetteloon kolmansista maista, joista jäsenvaltiot sallivat naudan siemennesteen tuonnin. (2) Romanian toimivaltaiset eläinlääkintäviranomaiset ovat lähettäneet pyynnön yhden aseman lisäämiseksi komission päätöksellä 93/693/EY(4), sellaisena kuin se on viimeksi muutettuna päätöksellä 2001/726/EY(5), laadittuun luetteloon keinosiemennysasemista, jotka on virallisesti hyväksytty Romaniasta yhteisöön tapahtuvaa naudansukuisten kotieläinten siemennesteen vientiä varten. (3) Komissio on saanut Romanialta direktiivin 88/407/ETY 9 artiklan 3 kohdan b, d ja e alakohdassa säädettyjen vaatimusten noudattamista koskevat takeet, ja toimivaltaiset viranomaiset ovat virallisesti hyväksyneet kyseisen aseman yhteisöön tapahtuvaa vientiä varten. (4) Tämän vuoksi päätös 93/693/EY olisi muutettava vastaavasti. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 93/693/EY liitteeseen seuraava rivi Puolaa koskevien rivien jälkeen: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä tammikuuta 2002. Komission puolesta David Byrne Komission jäsen (1) EYVL L 194, 22.7.1988, s. 10. (2) EYVL L 8, 11.1.1990, s. 71. (3) EYVL L 187, 22.7.1994, s. 11. (4) EYVL L 320, 22.12.1993, s. 35. (5) EYVL L 273, 16.10.2001, s. 21.
2002/115/EY,Euratom: Neuvoston päätös, tehty 21 päivänä tammikuuta 2002, talous- ja sosiaalikomitean alankomaalaisen jäsenen nimeämisestä



Virallinen lehti nro L 043 , 14/02/2002 s. 0020 - 0020



Neuvoston päätös, tehty 21 päivänä tammikuuta 2002, talous- ja sosiaalikomitean alankomaalaisen jäsenen nimeämisestä (2002/115/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka J.J. van DIJKin erottua, mikä on annettu neuvostolle tiedoksi 15 päivänä lokakuuta 2001, ja ottaa huomioon Alankomaiden hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään E. van VELSEN talous- ja sosiaalikomitean jäseneksi J.J. van DIJKin tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 21 päivänä tammikuuta 2002. Neuvoston puolesta Puheenjohtaja M. Arias Cañete (1) EYVL L 257, 19.9.1998, s. 37.
2002/108/EY: Komission päätös, tehty 11 päivänä helmikuuta 2002, yhteisön bluetongue-rokotepankin varastojen täydentämisestä (ETA:n kannalta merkityksellinen teksti) (tiedoksiannettu numerolla K(2002) 432)



Virallinen lehti nro L 040 , 12/02/2002 s. 0011 - 0011



Komission päätös, tehty 11 päivänä helmikuuta 2002, yhteisön bluetongue-rokotepankin varastojen täydentämisestä (tiedoksiannettu numerolla K(2002) 432) (ETA:n kannalta merkityksellinen teksti) (2002/108/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY(1) ja erityisesti sen 9 artiklan 2 kohdan, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(2), sellaisena kuin se on viimeksi muutettuna päätöksellä 2001/12/EY(3), ja erityisesti sen 3 artiklan 3 ja 5 kohdan, sekä katsoo seuraavaa: (1) Komission päätöksessä 2000/477/EY(4) säädetään 500000 kolmenarvoisen bluetongue-rokoteannoksen (serotyypit 4, 9 ja 16) hankkimisesta yhteisön rokotepankkiin. (2) Rokotetta tuottava laboratorio on ehdottanut komissiolle korvaavansa teknisistä syistä nämä 500000 annosta äskettäin tuotetuilla annoksilla ilman lisäkustannuksia. (3) Tämä kolmenarvoinen rokote oli tarkoitettu käytettäväksi Kreikassa. (4) Ottaen huomioon Kreikassa vallitsevan epidemiologisen tilanteen Kreikan viranomaiset ovat vahvistaneet, etteivät ne käytä kyseistä rokotetta lähitulevaisuudessa. (5) On asianmukaisempaa korvata nämä 500000 kolmenarvoista annosta 500000:lla bivalentilla serotyypin 2 ja 9 rokoteannoksella, jotka käytetään Etelä-Italiassa, sillä Italian viranomaiset ovat ilmoittaneet aikovansa toteuttaa kyseisillä alueilla rokotusohjelman tällaisilla rokotteilla. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Päätöksen 2000/477/EY 1 artiklan 1 kohdassa tarkoitetut 500000 kolmenarvoista bluetongue-rokoteannosta (serotyypit 4, 9 ja 16) korvataan 500000:lla bivalentilla bluetongue-rokoteannoksella (serotyypit 2 ja 9). 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä helmikuuta 2002. Komission puolesta David Byrne Komission jäsen (1) EYVL L 327, 22.12.2000, s. 74. (2) EYVL L 224, 18.8.1990, s. 19. (3) EYVL L 3, 6.1.2001, s. 27. (4) EYVL L 187, 26.7.2000, s. 56.
2002/110/EY: Komission päätös, tehty 11 päivänä helmikuuta 2002, tietyistä färsaarelaisissa lohikaloissa esiintyvää lohen tarttuvaa anemiaa koskevista suojatoimenpiteistä tehdyn päätöksen 2000/574/EY muuttamisesta toisen kerran (ETA:n kannalta merkityksellinen teksti) (tiedoksiannettu numerolla K(2002) 450)



Virallinen lehti nro L 040 , 12/02/2002 s. 0013 - 0013



Komission päätös, tehty 11 päivänä helmikuuta 2002, tietyistä färsaarelaisissa lohikaloissa esiintyvää lohen tarttuvaa anemiaa koskevista suojatoimenpiteistä tehdyn päätöksen 2000/574/EY muuttamisesta toisen kerran (tiedoksiannettu numerolla K(2002) 450) (ETA:n kannalta merkityksellinen teksti) (2002/110/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(3) ja erityisesti sen 22 artiklan, sekä katsoo seuraavaa: (1) Komissio teki syyskuussa 2000 päätöksen 2000/574/EY(4) tietyistä färsaarelaisissa lohikaloissa esiintyvää lohen tarttuvaa anemiaa (ISA) koskevista suojatoimenpiteistä. Kyseisten toimenpiteiden soveltamista jatkettiin 1 päivään helmikuuta 2002 päätöksellä 2001/312/EY(5). (2) Färsaarilla todettiin vuonna 2001 vielä viisi ISA-taudinpurkausta. Taudin ei odoteta häviävän lähitulevaisuudessa. (3) Färsaarten ISA:ta koskevan epidemiologisen tilanteen perusteella päätöksessä 2000/574/EY säädettyjen toimenpiteiden voimassaoloa olisi jatkettava 1 päivään helmikuuta 2003. (4) On aiheellista jatkaa päätöksessä 2000/574/EY säädettyjen Salmonidae-sukuun kuuluvien kalojen mätiä ja sukusoluja koskevien rajoittavien toimenpiteiden soveltamista kunnes ISA:n tarttumista kyseisten tuotteiden välityksellä tarkastellaan uudelleen ja arvioidaan asiaankuuluvasti. Kyseisten toimenpiteiden uudelleentarkastelua koskevaa ajanjaksoa pidennetään näin ollen 1 päivään helmikuuta 2003. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/574/EY 4 artiklassa ilmaisu "1 päivään helmikuuta 2002" ilmaisulla "1 päivään helmikuuta 2003". 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä helmikuuta 2002. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 24, 30.1.1998, s. 9. (4) EYVL L 240, 23.9.2000, s. 26. (5) EYVL L 109, 19.4.2001, s. 66.
2002/72/EY: Neuvoston päätös, tehty 21 päivänä tammikuuta 2002, Euroopan yhteisön ja Egyptin arabitasavallan välisen yhteisymmärryspöytäkirjan muodossa tehdyn ja 12 päivänä marraskuuta 2001 parafoidun tekstiilituotteiden kauppaa koskevan sopimuksen allekirjoittamisesta ja väliaikaisesta soveltamisesta



Virallinen lehti nro L 033 , 02/02/2002 s. 0009 - 0009



Neuvoston päätös, tehty 21 päivänä tammikuuta 2002, Euroopan yhteisön ja Egyptin arabitasavallan välisen yhteisymmärryspöytäkirjan muodossa tehdyn ja 12 päivänä marraskuuta 2001 parafoidun tekstiilituotteiden kauppaa koskevan sopimuksen allekirjoittamisesta ja väliaikaisesta soveltamisesta (2002/72/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut yhteisön puolesta tekstiilituotteiden kauppaa koskevan yhteisymmärryspöytäkirjan Egyptin arabitasavallan kanssa. (2) Yhteisymmärryspöytäkirja parafoitiin 12 päivänä marraskuuta 2001. (3) Edellyttäen, että yhteisymmärryspöytäkirja mahdollisesti tehdään myöhemmin, se olisi allekirjoitettava yhteisön puolesta. (4) Yhteisymmärryspöytäkirjaa olisi sovellettava väliaikaisesti 1 päivästä tammikuuta 2002 alkaen vastavuoroisuusperiaatetta noudattaen, kunnes sen virallisen tekemisen edellyttämät asiaan kuuluvat menettelyt on saatettu päätökseen, ON PÄÄTTÄNYT SEURAAVAA: 1 artikla Hyväksytään yhteisön puolesta tekstiilituotteiden kauppaa Egyptin arabitasavallan kanssa koskeva yhteisymmärryspöytäkirja, sillä edellytyksellä, että neuvosto tekee päätöksen yhteisymmärryspöytäkirjan tekemisestä. Yhteisymmärryspöytäkirjan teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa yhteisymmärryspöytäkirja yhteisön puolesta sillä edellytyksellä, että yhteisymmärryspöytäkirja tehdään. 3 artikla Yhteisymmärryspöytäkirjaa sovelletaan väliaikaisesti 1 päivästä tammikuuta 2002 alkaen vastavuoroisuusperiaatetta noudattaen, kunnes sen tekemiseen tarvittavat menettelyt on saatettu päätökseen. Tehty Brysselissä 21 päivänä tammikuuta 2002. Neuvoston puolesta Puheenjohtaja M. Arias Cañete
2002/73/EY: Komission päätös, tehty 30 päivänä tammikuuta 2002, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta seitsemännen kerran (ETA:n kannalta merkityksellinen teksti) (tiedoksiannettu numerolla K(2002) 336)



Virallinen lehti nro L 033 , 02/02/2002 s. 0018 - 0028



Komission päätös, tehty 30 päivänä tammikuuta 2002, kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta seitsemännen kerran (tiedoksiannettu numerolla K(2002) 336) (ETA:n kannalta merkityksellinen teksti) (2002/73/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna komission päätöksellä 95/176/EY(2), ja erityisesti sen 17 artiklan 3 kohdan b alakohdan, sekä katsoo seuraavaa: (1) Komission päätöksessä 2000/284/EY(3), sellaisena kuin se on viimeksi muutettuna päätöksellä 2001/734/EY(4), vahvistetaan luettelo kolmansista maista tapahtuvaan hevoseläinten siemennesteen tuontiin hyväksytyistä keinosiemennysasemista. (2) Yhdysvaltojen toimivaltaiset viranomaiset ovat ilmoittaneet komissiolle virallisesti kolmen uuden hevoseläinten keinosiemennysaseman hyväksymisestä direktiivin 92/65/ETY säännösten mukaisesti. (3) On aiheellista muuttaa kyseistä luetteloa kyseisestä kolmannesta maasta saatujen uusien tietojen perusteella ja merkitä näkyvästi liitteeseen tehdyt muutokset selkeyden vuoksi. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/284/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä tammikuuta 2002. Komission puolesta David Byrne Komission jäsen (1) EYVL L 268, 14.9.1992, s. 54. (2) EYVL L 117, 24.5.1995, s. 23. (3) EYVL L 94, 14.4.2000, s. 35. (4) EYVL L 275, 18.10.2001, s. 19. ANEXO/BILAG/ANHANG/ΠΑΡΑΡΤΗΜΑ/ΑΝΝΕΧ/ANNEXE/ALLEGATO/BIJLAGE/ANEXO/LITTE/BILAGA >TAULUKON PAIKKA>
2002/52/EY: Neuvoston päätös, tehty 21 päivänä tammikuuta 2002, Euroopan yhteisön ja Etelä-Afrikan tasavallan välisen tislattujen alkoholijuomien kauppaa koskevan sopimuksen tekemisestä



Virallinen lehti nro L 028 , 30/01/2002 s. 0112 - 0112



Neuvoston päätös, tehty 21 päivänä tammikuuta 2002, Euroopan yhteisön ja Etelä-Afrikan tasavallan välisen tislattujen alkoholijuomien kauppaa koskevan sopimuksen tekemisestä (2002/52/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Neuvosto on hyväksynyt päätöksellä 1999/753/EY(1), että Euroopan yhteisön ja sen jäsenvaltioiden sekä Etelä-Afrikan tasavallan välinen kauppaa, kehitystä ja yhteistyötä koskeva sopimus(2) tulee voimaan väliaikaisesti 1 päivänä tammikuuta 2000. (2) Euroopan yhteisön ja Etelä-Afrikan tasavallan välinen sopimus viinikaupasta, jäljempänä "sopimus", on neuvoteltu valmiiksi. Tämä sopimus parafoitiin 30 päivänä marraskuuta 2001 ja se olisi hyväksyttävä. (3) Sopimuksen tiettyjen määräysten täytäntöönpanon helpottamiseksi komission olisi voitava tehdä tarvittavat tekniset mukautukset tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89(3) 15 artiklassa säädettyä menettelyä noudattaen, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Etelä-Afrikan tasavallan välinen sopimus tislattujen alkoholijuomien kaupasta sekä sen liitteenä olevat liite, pöytäkirja ja julistukset. Ensimmäisessä alakohdassa tarkoitettujen asiakirjojen tekstit ovat tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimus yhteisöä sitovasti. 3 artikla Sopimuksen 5 artiklan 8 kohdan ja 16 artiklan 2 kohdan mukaisesti komissiolla on valtuudet asetuksen (ETY) N:o 1576/89 15 artiklassa säädettyä menettelyä noudattaen laatia sopimuksen muuttamiseksi tarvittavat asiakirjat. 4 artikla Komissio edustaa yhteisöä sopimuksen 17 artiklassa perustetussa sekakomiteassa. Tehty Brysselissä 21 päivänä tammikuuta 2002. Neuvoston puolesta M. Arias Cañete Puheenjohtaja (1) EYVL L 311, 4.12.1999, s. 1. (2) EYVL L 311, 4.12.1999, s. 3. (3) EYVL L 160, 12.6.1989, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 3378/94 (EYVL L 366, 31.12.1994, s. 1).